Adelheid af Savoyen

Adelheid af Savoyen (eller Adelheid af Maurienne) ( eller Adelasia di Moriana,  eller Alix eller Adèle de Maurienne) (ca. 1092 - 18. november 1154) var gennem fødslen medlem af Huset of Savoyen. Hun var anden hustru, men første dronning til Ludvig 6. af Frankrig (1115-1137). Efter Ludvigs død blev Adelheid gift med Matthæus 1. af Montmorency.

Familie 
Adelheid var datter af Umberto 2. af Savoyen og Gisela af Burgund, datter af Vilhelm 1., greve af Burgund. Adelheids ældre bror Amadeus 3., greve af Savoyen, efterfulgte deres far som greve af Savoyen i 1103. Adelheid havde samme navn som sin oldemor Adelheid af Torino, hersker Markgrevskabet Torino og hendes grandkusine Adelheid, gennem første ægteskab grevinde Sicilien og gennem andet ægteskab dronning af Jerusalem. Gennem sin far var Adelheid også beslægtet med den tyske kejser Henrik 5. På sin mors side inkluderede Adelheids slægtninge: hendes onkel Pave Callistus 2., der besøgte Adelheid ved hoffet i Frankrig, og hendes fætter Alfons 7. af Kastilien.

Dronning af Frankrig 
Adelheid blev anden hustru til Ludvig 6. af Frankrig, som hun giftede sig med den 3. august 1115 i Paris, Frankrig. De fik ni børn, hvoraf den næstældste var Ludvig 7. af Frankrig .

Adelheid var en af de mest politisk aktive af alle Frankrigs middelaldedronninger. Hendes navn optræder på 45 kongelige rettighedsbreve fra Ludvig 6.'s regeringstid. I løbet af hendes tid som dronning blev kongelige rettighedsbreve dateret med både hendes og kongens regeringsår. Blandt mange andre religiøse velgørenheder grundlagde hun og Ludvig Sankt Peter Klostret i Montmartre i de nordlige forstæder af Paris.

Enkedronning og andet ægteskab 
Efter Ludvigs 6.'s død trak Adelheid sig ikke straks tilbage, ligesom de fleste enkedronninger gjorde på den tid. I stedet giftede hun sig med Matthæus 1. af Montmorency,  som hun fik et barn med. Hun forblev aktiv ved det franske hof og i religiøse aktiviteter.

Død 
I 1153 trak hun sig tilbage til klostret i Montmartre, som hun havde grundlagt sammen med Louis 7. Hun døde der den 18. november 1154. Hun blev begravet på kirkegården tilhørende Sankt Peter Kirken i Montmartre. Klostret blev ødelagt under Den franske revolution, men Adelheids grav kan stadig ses i Sankt Peter kirken.

Syttende århundrede legende 
Adelheid er en af to dronninger i en legende fortalt i det syttende århundrede af William Dugdale. Som historien fortæller, blev dronning Adelheid af Frankrig fortryllet af en ung ridder, William d'Albini, ved en ridderturnering. Men han var allerede forlovet med Adeliza af Louvainog nægtede at blive hendes elsker. Den jaloux Adelheid lokkede ham ind i klørerne på en sulten løve, men William hev udyrets tunge ud med sine bare næver og dræbte den på denne måde. Denne historie er helt sikkert af tvivlsom karakter.

Problem 
Ludvig og Adelheid fik syv sønner og to døtre:

 Filip (1116–1131).
 Ludvig 7. (1120 - 18. november 1180), konge af Frankrig.
 Henrik (1121–1175), ærkebiskop af Reims.
 Hugo (bc 1122).
 Robert (ca. 1123–11 oktober 1188), greve af Dreux.
 Konstance (ca. 1124–16 august 1176), giftede sig først med Eustace 4., greve af Boulogne og derefter med Raymond 5. af Toulouse.
 Filip (1125–1161), biskop af Paris. Ikke at forveksle med sin ældre bror.
 Peter (ca. 1125–1183), gift med Elizabeth, frue af Courtenay.
 en datter, hvis navn ikke er kendt, som døde i spædbørn og blev begravet i Saint-Victor klostret, Paris .

Med Mattæus 1. af Montmorency fik Adelheid en datter:

 Adèle (eller Aelis eller Alix) af Montmorency.

Referencer

Litteratur 

 Kathleen Nolan, 'The Queen’s Body and Institutional Memory: The Tomb of Adelaide of Maurienne,' in Elizabeth Valdez del Alamo and Carolo Stamatis Pendergast, eds., Memory and the Medieval Tomb (Brookfield, Aldershot, 2000), pp. 249-267.
 Nolan, Kathleen D. Capetian Women (Palgrave MacMillan, 2004).
 Kathleen Nolan, 'The Tomb of Adelaide of Maurienne and the Visual Imagery of Capetian Queenship,' in Kathleen Nolan, ed., Capetian Women (Palgrave Macmillan, 2004), pp. 45-76.
 Lois L. Huneycutt, ''The Creation of a Crone: The Historical Reputation of Adelaide of Maurienne,' in Kathleen Nolan, ed., Capetian Women (Palgrave Macmillan, 2004), pp. 27-43.
 Facinger, Marion F.'A Study of Medieval Queenship: Capetian France, 987–1237,' Studies in Medieval and Renaissance History 5 (1968): 3–48.
 A. Thiele, Erzählende genealogische Stammtafeln zur europäischen Geschichte Band II, Teilband 2 Europäische Kaiser-, Königs- und Fürstenhäuser II Nord-, Ost- und Südeuropa
 Laurent Ripart, 'La tradition d'Adélaïde dans la maison de Savoie,' in Adélaïde de Bourgogne, genèse et représentations d’une sainteté impériale (Actes du colloque international du Centre d’études médiévales, Auxerre, 10-11 décembre 1999), ed. P. Corbet - M. Goullet - D. Iogna-Prat (Dijon, 2002), pp. 55-77.
 Andrew W. Lewis, 'La date du mariage de Louis VI og d'Adelaïde de Maurienne', Bibliothèque de l'École des chartes 148 (1990), 5-16.
 Michel Germain, Personnages illustres des Savoie (Autre Vue, 2007).
 C.W. Previte-Orton, The Early History of the House of Savoy (Cambridge University Press, 1912).

Eksterne links 

 Adelheid von Savoyen (på tysk)

Huset Savoyen
Dronninger af Frankrig